اسماعیل کچھولوی

اسماعیل کچھولوی (پیدائش: 27 اپریل 1943ء) ایک ہندوستانی عالم دین، فقیہ، محدث، صوفی اور مصنف ہیں۔ وہ محمد زکریا کاندھلوی کے خلیفہ، شیخ الحدیث اور گجرات و برطانیہ کے ممتاز مفتی ہیں۔

ابتدائی و تعلیمی زندگی

ولادت  
وہ 27 اپریل 1943ء کو ضلع نوساری کے ایک قصبہ کچھولی میں محمد حسین بھیکا کے یہاں پیدا ہوئے۔

تعلیم و تربیت
دینیات سے پرائمری سکول تک اپنے وطن کچھولی میں ہی پڑھا۔ پھر آٹھ سال جامعہ اسلامیہ تعلیم الدین ڈابھیل میں رہ کر اردو و فارسی سے ہدایہ اولین تک کا تعلیمی سفر مکمل کیا اور اعلی تعلیم کے لئے 06 شوال 1382ھ میں دارالعلوم دیوبند کا رخت سفر باندھا اور داخلہ بھی ہوگیا، لیکن وہاں طبیعت نہ لگنے کی وجہ سے مظاہر علوم سہارنپور کا رخ کیا اور 19 ذی قعدہ 1382ھ بمطابق 14 اپریل 1963ء میں مشکوۃ و جلالین کے سال میں داخلہ لیا اور سال 1384ھ میں دورہ حدیث سے فارغ ہوئے۔ نیز 1385ھ محمد زکریا کاندھلوی سے دوبارہ بخاری شریف، نیز مظاہر میں دیگر علوم و فنون کی کتابیں بھی پڑھی۔ اس کے بعد اگلے سال دار العلوم دیوبند سے افتاء کیا۔

تدریس
تعلیم مکمل کرنے کے بعد 16 ذی قعدہ 1386ھ میں جامعہ اسلامیہ تعلیم الدین ڈابھیل کے نائب مفتی اور استاد عربی کی حیثیت سے ان کا جامعہ میں تقرر ہوا،اور مفتی اسماعیل گورا کے وصال کے بعد 1390ھ میں صدر مفتی منتخب ہوئےاور وہاں دارالافتاء کے بیس سالہ مدت میں تقریباً بیس ہزار فتاویٰ لکھے۔ 
ذی قعدہ 1406ھ میں جامعہ سے مستعفی ہوکر، دارالعلوم اشرفیہ راندیر میں آگیے۔ 
اس کے ایک سال بعد بحیثیت مفتی برطانیہ تشریف لے گئے اور تاحال وہاں فقہ و فتاویٰ، اصلاح و تربیت کی خدمات میں مصروف عمل ہے۔ 
نیز 2007ء میں جامعہ حسینیہ راندیر سورت کے شیخ الحدیث و صدر مفتی منتخب ہوئے اور تاحال تدریسی، فقہی اور اصلاحی خدمات کی انجام دہی میں مصروف عمل ہے۔

بیعت و خلافت
زمانہ طالب علمی میں ہی (02 ربیع الاول 1382ھ بروز جمعہ بعد نماز عصر) آپ مولانا محمد زکریا کاندھلوی سے بیعت ہوگئے تھے، شیخ نے خود بھی آپ کی تربیت فرمائی اور مفتی محمود حسن گنگوہی کو بھی آپ کا مربی و سرپرست بنادیا تھا۔ فراغت کے بعد بھی خط و کتابت اور اصلاحی تعلق جاری رہا، جس کی تفصیلات مکتوبات مرشدی اور مکتوبات فقیہ الزمن میں دیکھی جاسکتی ہے۔ 
اور 29 رمضان المبارک 1388ھ بمطابق 20 دسمبر 1986ء میں بوقت سحر اجازت بیعت اور خلافت سے بھی نوازے گئے۔

تصانیف
کچھولوی کی تصانیف میں مندرجۂ ذیل کتابیں شامل ہیں:
 فتاویٰ دینیہ (گجراتی و اردو) 
 مبادیات فقہ
 مفید المسلمین (انگریزی، گجراتی، اردو و ہندی) 
 اعتکاف کے فضائل و مسائل
 مکتوبات مرشدی
 مکتوبات فقیہ الزمن
 احکام الجنائز

حوالہ جات

مآخذ

کتابیات 

دار العلوم دیوبند کے فضلا
 مظاہر علوم سہارنپور کے فضلا
احناف
بھارت کے سنی علما
بھارتی مسلم شخصیات
بھارتی مصنفین
حنفی فقہا
دیوبندی شخصیات
سنی مسلم شخصیات
 گجرات کی شخصیات

ہندوستان کے مسلمان مذہبی رہنما
ہندوستانی صوفیا
مسلمان علما
علماء علوم اسلامیہ
ویکی ڈیٹا سے مطابقت رکھنے والی مختصر تفصیل